อธิบดีกรมเจ้าท่า เน้นย้ำผู้ประกอบการเรือคลองแสนแสนเพิ่มเที่ยวเรือในช่วงเวลาเร่งด่วน และต้องไม่มีผู้โดยสารยืนเบียดกันภายในเรืออย่างเด็ดขาด
นายวิทยา ยาม่วง อธิบดีกรมเจ้าท่า เปิดเผยว่า กรมเจ้าท่า ในฐานะหน่วยงานกำกับ ดูแล การเดินทางทางน้ำ โดยในช่วงสถานการณ์การแพร่ระบาดของโรคโควิด-19 ยังมีผู้โดยสารส่วนหนึ่งใช้บริการเรือโดยสารคลองแสนแสบโดยเฉพาะในช่วงเวลาเร่งด่วน จึงได้กำชับเจ้าหน้าที่ประจำท่าเทียบเรือ ให้ดำเนินมาตรการป้องกันควบคุมโรค เพื่อลดความเสี่ยงในการแพร่ระบาดของเชื้อโรคในการเดินทางทางน้ำอย่างต่อเนื่อง หากพบมีความหนาแน่น ให้สั่งห้ามเจ้าหน้าที่ประจำท่าเทียบเรือห้ามมิให้ผู้โดยสารลงเรือและใช้บริการเรือลำถัดไป นอกจากนี้ กรมเจ้าท่า ได้ขอความร่วมมือผู้ประกอบการ ให้เพิ่มเที่ยวเรือตั้งแต่เวลา 07.00 น. - 08.30 น. และช่วงเย็นตั้งแต่เวลา 16.30 น. - 18.30 น. โดยเพิ่มความถี่เรือเข้ารับ - ส่ง ผู้โดยสารจากปกติ 5-7 นาทีต่อลำ เป็น 2-3 นาทีต่อลำ เพื่อลดความแออัดทั้งในเรือและบนท่าเรือเป็นไปตามมาตรการเว้นระยะห่าง อย่างน้อย 1 เมตร บริเวณท่าเทียบเรือและพื้นที่ให้บริการ ตั้งจุดคัดกรองตรวจวัดอุณหภูมิผู้โดยสาร พร้อมทั้งมีจุดบริการเจลแอลกอฮอล์แก่ประชาชน ผู้โดยสารทุกคนสวมใส่หน้ากากอนามัยขณะโดยสารเรือ และขณะรอขึ้น-ลงเรือ ให้ยืนเว้นระยะห่างตามจุดกำหนด ขอความร่วมมือผู้ประกอบการเพิ่มความถี่ ในการทำความสะอาด บริเวณตัวเรือและที่นั่ง เพื่อป้องกันเชื้อโรคเป็นประจำหลังให้บริการทุกครั้ง